Wat laat grond so lekker ruik?
JY LEES NOU Wat laat grond so lekker ruik?
Vyfjaarplan om dekgewasse in te sluit
Uitgawe 6 Julie 2018
Grond het ’n spesifieke aroma as gevolg van twee besondere gasse. En as jy die grond omploeg en jy ruik nie daardie reuk nie?
Kyk na jou grondgesondheid. Daar is min dinge so gerusstellend soos die reuk van vars grond. Dié reuk word deur twee gasse veroorsaak: geosmin en 2-metielisoborneool. Die gasse is hoofsaaklik ’n neweproduk van twee soorte grondmikroörganismes: aktinomisiete en swamme.
Hulle, en ’n magdom ander grondmikrobes, kom natuurlik in grond voor en help organiese materiaal ontbind. Die ontbindingsproses stel belangrike voedingstowwe van die organiese materiaal af vry.
Navorsers het nog ’n lang pad om te stap voordat hulle dié reuke aan ’n ware meetstelsel vir grondgesondheid kan koppel, sê mnr. Ivan Dozier, bewaringskundige van die staat Illinois in Amerika.
Voorlopig kan die opsporing van reuke in ’n “snuiftoets” gebruik word om grondgesondheid op ’n eenvoudige, dog doeltreffende manier te evalueer. Wanneer daar genoeg organiese materiaal in die grond is en die toestande is reg vir normale groei en die vervalsiklusse van organiese materiaal, dan word dié besonderse reuk van grond geproduseer.
As jou grond ’n skerp chemiese reuk het of na ammoniak ruik, beteken dit dit is tyd om jou plaagbeheer- of kunsmisprogram te bekyk. As jy vrot eier ruik, beteken dit probleme met dreinering of verdigting. En as daar geen reuk is nie, is dit ’n aanduiding dat iets buite balans is, hoe vreemd dit ook al kan klink, sê Dozier.
NAVRAE: Webwerf: www.prairiefarmer.com/soil-health/what-makes-soil-smell-so-good
Reuk-van-Grond-projek wil boere hoop gee
Stoppelland bewerking in die Ruens
Ek is n eerlike man wat my vrou met respek sal behandel en n lewensmaat vir haar sal wees en die lewe vir haar opwindend maak.
Dame opsoek na haar sielsmaat
Eks reg om my sielsmaat te ontmoet. Is reg om n nuwe lewe saam met iemand te begin. Wat waarde sien in n eerbare verhouding